Чарговы раз у люду не спыталі, а ці хоча такіх пераўтварэньняў ён - той, хто на свае падаткі ўтрымлівае муніцыпальны транспарт. Калі ж намерваецца папытацца сам народ, - адгароджваюцца. Што ахвотнікаў дазнацца праўды шмат, сьведчыць шыльдачка, прыкмечаная на шапіку па продажы квіткоў на канцавым прыпынку рынку "Ждановічы": "каса даведак не дае". Каса раіла зьвяртацца ва ўправу сувязі й грамадзкага транспарту Менгарвыканкаму. Але відавочна, там камэнтаваць прынятае рашэньне ахвотнікаў няма: тэлефон папросту не адказвае.